**PAAIŠKINIMAS DĖL PROJEKTAVIMO PASLAUGŲ IR STATYBOS DARBŲ PIRKIMO, ATSISAKANT CPO PASLAUGŲ**

**2022-02-28**

 Paskutiniosios lietingos ir vėjuotos dienos išryškino stogo dangų defektus tarnybinio – administracinio pastato (neypatingo statinio, kurio unikalus Nr. 2192-9001-1352) stogo konstrukcijoje. Lyjant ir pučiant stipriems vakarų vėjams šlampa nesenai suremontuotų patalpų lubos ir sienos.

 Bendrovės specialistams atlikus nuodugnesnę pastato pastogės apžiūrą pastebėta, kad drėgmė kurį laiką veikė ir šlaitinio stogo laikančiąsias konstrukcija (gegnes, spyrius, mūrlotus), dėl ko jose atsirado medienos puvinys ir grybelis.

 Esant tokiai situacijai (drėkstant administracinėms patalpoms), bendrovė patiria didžiulius nuostolius, todėl nedelsiant turi būti atliktas ne tik stogo dangos remontas, bet laikančių konstrukcijų pakeitimas naujomis. Kadangi neypatingo pastato laikančių konstrukcijų pakeitimas pagal galiojančius teisės aktus traktuojamas kaip kapitalinis remontas, jam būtina parengti techninį (ar techninį darbo) projektą ir gauti statybą leidžiantį dokumentą.

 Tiek projektavimo ar statybos leidimo išėmimo pirkimo procedūra, tiek šiuo metu stringančio statybinių medžiagų tiekimo procedūros yra pakankamai ilgos, todėl nuspręsta abi procedūras sutapatinti, t. y. kartu su statybos darbais pirkti ir projektavimo paslaugas. Tai leistų Tiekėjui (Rangovui) vykdant projektavimą lygiagrečiai atlikti ir reikiamų medžiagų užsakymą. Tokiu būdu būtų galima aukščiau aprašytų procedūrų laiką sutrumpinti daugiau kaip mėnesiu ir tai sumažintų bendrovės patiriamus nuostolius.

 Siekiant kuo greičiau vykdyti remonto darbus buvo nedelsiant konsultuojamasi su Centrinės perkančiosios organizacijos (CPO) specialistais, kurie paaiškino, kad CPO negali atlikti kompleksinio projektavimo paslaugų ir statybos darbų pirkimo ir šie pirkimai turėtų būti išskaidyti.

 Vertinant susidariusią avarinę situaciją ir bendrovei patiriant didelius nuostolius, nutarta pirkimą atlikti ne per CPO, o bendrovei pačiai organizuojant supaprastintą viešųjų pirkimą procedūrą.

 Investicijų valdymo skyriaus vadovas Alvydas Narvilas